open-index/open-wikipedia-markdown huggingface dataset:
Samudra Kelod

**Samudra Kelod,** utawi **Samudra Antarktik** inggih punika pahan kidul saking sami samudra, kirang-langkung ngidul 60o lintang kidul, ring wewidangan nampek Antarktika. Punika mawinan Samudra Kelod kasengguh pinaka samudra sané pinih ageng ka-4 ring pantarannyané limang samudra sané wénten ring jagaté. Samudra Kelod punika langkung alit bandingang ring Samudra Pasifik, Atlantik miwah Hindia, sakéwanten langkung ageng bandingang ring Samudra Arktik. Ring Samudra Kelod toya gesit saking kalér matemu sareng toya langkung anget saking nampek wawidangan Antarktika.

## Pustaka
Sanur Kaja, Dénpasar Selatan, Dénpasar

**Désa Sanur Kaja** (aksara Bali: ᬲᬦᬸᬃᬓᬚ) inggih punika silih tunggil désa dinas sané magenah ring wewidangan Dénpasar Selatan, Kota Dénpasar, Provinsi Bali, Indonésia.

## Pamréntahan
### Désa Dinas
Wewidangan Désa Sanur Kaja madué kutus dusun utawi banjar dinas, inggih punika:

# Dusun Belong
# Dusun Pekandelan
# Dusun Batanpoh
# Dusun Buruan
# Dusun Tegal Asah
# Dusun Langon
# Dusun Anggarkasih
# Dusun Wirasana

### Désa Adat
Mawit adat ring Désa Sanur Kaja punika kagenahin olih Désa Pakraman Sanur, sané kakepah manados dasa banjar adat, inggih punika:
;Désa Pakraman Sanur

* Banjar Blong
* Banjar Pekandelan
* Banjar Batan poh
* Banjar Buruan
* Banjar Tegal Asah
* Banjar Wirasana
* Banjar Langon
* Banjar Tegeh Selang
* Banjar Tantu
* Banjar Anggar Kasih

## Démograpi
Penduduk désa nganti wasta 2016 akeh kramanyané 15.725 diri sané kabagi 8.247 laki-laki miwah 7.478 perempuan sané ngelah sex rasio 110.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Sanur Kaja 
*cutetan: URL dados kauahin/ilang. Yening URL nenten aktip, ngiring kaapus saking lis.*
Sarasamuccaya

**Kitab Sarasamuccaya** inggih punika silih tunggil kitab wangsa Nibanda sané madaging gegelaran Susila Dharma kawiguna antuk ngawetuang tatujon hidup dados manusa inggih punika Dharma, Artha, Karma, taler Moksa. Kitab Sarasamuccaya inggh punika sar pati saking Asta Dasa Parwa sané kasariyang olih ida Bhagawan Wararuci. Asta Dasa Parwa inggih punika plekutus (18) parwa sané ngawangun Kitab Mahabharata karyan Bhagawan Byasa. Mahabharata inggih punika silih tunggil Kitab Itihasa taler pinaka wit saking kitab Purana.

## Pustaka
Sanur Kauh, Dénpasar Selatan, Dénpasar

Désa **Sanur Kauh** (aksara Bali: ᬲᬦᬸᬃᬓᭁᬄ) magenah ring wewidangan Dénpasar Selatan, Kota Dénpasar, Provinsi Bali, Indonésia.

## Pamréntahan
### Désa Dinas
Wewidangan Désa Sanur Kauh madué solas dusun utawi banjar dinas, inggih punika:

# Dusun Tewel
# Dusun Abiantimbul
# Dusun Penopengan
# Dusun Dangin Peken
# Dusun Puseh
# Dusun Medura
# Dusun Pekandelan
# Dusun Tanjung
# Dusun Belanjong
# Dusun Betngandang
# Dusun Puseh Kauh

### Désa Adat
Mawit adat ring Désa Sanur Kauh punika pahan saking Désa Pakraman Intaran miwah Désa Pakraman Penyaringan, banjar adat nyané inggih punika:
;Désa Pakraman Intaran

* Banjar Tewel
* Banjar Abiantimbul
* Banjar Penopengan
* Banjar Dangin Peken
* Banjar Puseh Kangin
* Banjar Medura
* Banjar Pekandelan
* Banjar Tanjung
* Banjar Belanjong
* Banjar Betngandang
* Banjar Puseh Kauh

;Désa Pakraman Penyaringan
* Banjar Penyaringan

## Démograpi
Penduduk désa nganti wasta 2016 akeh kramanyané 15.725 diri sané kabagi polih 8.247 laki-laki miwah 7.478 perempuan sané ngelah sex rasio 110.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Sanur Kauh 
*cutetan: URL dados kauahin/ilang. Yening URL nenten aktip, ngiring kaapus saking lis.*
Saraswati

**Saraswati **(basa Sansekerta: सरस्वती, Bali: ᬲᬭᬲ᭄ᬯᬢᬷ ) inggih punika déwi kaweruhan, musik, seni, kawicaksanan tur déwi sakancan papalajahan. Saraswati sareng Lakshmi tur Parwati utawi kabaos Tri Déwi, ngwantu Brahma, Wisnu tur Siwa mangda sida ngupapira jagaté tur sadagingnyané.**** Saraswati mawit saking kruna *sr* sané maarti membah utawi ngalir. Ring kitab Régwéda V.75.3, Saraswati kabaos pinaka Déwi Tukad, sakadi Gangga, Yamuna, Susoma, miwah sané lianan.

## Ring Agama Hindu
Saraswati inggih punika déwi sané kabaktinin ring agama wéda. Saraswati kapanggihin ring Kitab Rég Wéda miwah ring sajeroning Purana (pupulan ajah-ajahan miwah mitologi Agama Hindu). Ida pinaka déwi kaweruhan utawi ilmu pengetahuan tur seni. Saraswati taler kabaktinin pinaka dewi kawicaksanan.

Ring aliran Wédanta, Saraswati kabaos pinaka kekuatan ring sajeroning aspek kaweruhan — sakti — saking Déwa Brahma. Sakadi ring masa sané dumun, Ida pinaka déwi sané ngwawa utawi nguasain kaweruhan miwah seni. Manut ring sang sané nganutin airan Wédanta, kaweruhan miwah seni pinaka silih tunggil margi anggén nyujur moksa. 

## Pinda
Déwi Saraswati kapindayang (*digambarkan*) utawi mamurti pinaka anak istri sané ayu, madué kulit halus tur bersih, punika pralambang yéning kaweruhan sané suci jagi ngembasang karasmian ring angga. Ida mabusana sarwa petak (putih), pinaka cihna yéning kaweruhan sané suci jagi nuntun iraga nuju apramada (*bersahaja*). Ida taler kapindayang malinggih utawi ngadeg ring ajeng bunga padma taler wénten angsa sané pinaka wahana sucin Idané, sané maartos pinaka kapatutan sané sujati. Tiosan ring punika, taler wénten kedis merak sané ketah kasarengin.

Déwi Saraswati kapindayang taler madué papat lungéan utawi lengen, sané ngangganin papat pahpahan kepribadian manusa sané nelebang kaweruhan, inggih punika: manah, intelektual, mulat sarira, tur ego. Ring soang-soang lungéan, Ida ngamel:

* Lontar (buku), inggih punika marupa kitab Wéda, sané pinaka kawéruhan sané universal, abadi, tur sujati.
* Genitri, pinaka lambang kekuatan meditasi tur kaweruhan spiritual.
* Wina, piranti musik sané pinaka lambang seni tur kaweruhan utama.
* Sekar Tunjung, pinaka lambang kasucian.

## Pustaka
Scooby-Doo

***Scooby-Doo*** inggih punika silih tunggil kartun sané wénten ring jagaté. Scooby-Doo punika *[[sérial animasi]]* TV ring Amérika Serikat. Film animasi punika kakaryanin saking warsa 1969 ngantos ring galahé mangkin. *Sérial animasi* puniki kakaryanin olih Joe Ruby, Ken Spears, miwah Twao Takamoto, miwah wénten produsernyané sané mawasta Hanna-Barbéra Productions. Produser punika sané ngamedalang séri-séri sané lianan indik Scooby-Doo, ngantos umah produksinyané katumbas olih Warner Bros ring warsa 1997. Soroh sérial Scooby-Doo sané pinih kasub mawinan kawéntenan watek minakadi Scooby-Doo marupa konyong sané prasida mapitutur, tur wénten patpat anak isteri sané kantun bajang, inggih punika Fred "Freddie" Jones, Daphné Blake, Velma Dinkley, miwah Norville "Shaggy" Rogers. Makasami tokoh puniki kabaosang "Mystery Inc.", tur ngelilingin jagaté nganggén montor *van*, sané kawastanin "Mystery Machine". Makasami seneng ngrereh-ngrerehin misteri tur kapecahang sareng-sareng.
Scott Morrison

**Scott Morrison** (lekad ring Waverley, Sidni 13 Méi 1968) ento politikus miwah Patih Agung / Mahamentri (*Perdana Menteri*) Ostrali uli 24 Agustus 2018.
Sebastian Kurz

**Sebastian Kurz** (lekad ring Wina, 27 Agustus 1986) ento politikus miwah *Bundeskanzler* (Mahamentri) Austria uli 18 Désémber 2017.
Segara Cemeng

**Segara Cemeng** inggih punika segara sané magenah ring pantaraning Éropa kidul-wétan sareng Asia Alit (Turki). Negara sané mawates sareng Segara Cemeng inggih punika Rusia, Ukraina, Géorgia, Turki, Romania miwah Bulgaria.

## Pustaka
Segara Jawa

**Segara Jawa** inggih punika segara sané jimbarnyané kirang-langkung 310.000&nbsp;km² maapit kalih Nusa Kalimantan, Nusa Jawa, Nusa Sumatra, miwah Nusa Sulawesi ring gugusan kapuloan Indonésia.

## Pustaka
Segara Tengah

**Segara Tengah** (basa Indonésia: **Laut Tengah**) ento segara gedé ané matongos pantarané telung benoa, luiré Éropa, Afrika, muah Asia.

## Pustaka
Satua jlema

**Satua Bali** (aksara Bali: ᬲᬢᬸᬯᬩᬮᬶ, basa Inggris: *folklore*, Basa Indonésia: *cerita rakyat*) inggih punika carita rakyat sané nglimbak ring Bali. Wénten taler sané maosang satua parajana. Soroh carita sané sampun ketah duk ilu. Satua Bali puniki nglimbak ring Bali pinaka sastra lisan nénten madaging peséngan utawi aran sang sané ngawi. Satua Bali nénten kauningin ipidan kakaryanin. Wénten kirang langkung 171 satua sané sampun kapupulang olih Penyuluh Basa Bali.

Ring Wikipédia puniki sampun wénten 210 satua sané kapupulang saking makudang-kudang sumber.

## Soroh Satua
Satua-satua ring Bali dados kaparak pitung soroh inggih punika
# Satua sami soroh buron (*fabel*), umpami: Sang Lutung-Sang Kekua, I Empas tekén I Angsa, Cicing tekén Kambing, Lutung tekén Kambing.
# Satua buron miwah manusa, umpami: Crucuk Kuning, Siap Selem, Tantri Kamandaka, I Botol tekén I Samong, Ni Diah Tantri, Cangak Mati Lobané, Pan Cubling, Angling Darma.
# Satua manusa miwah manusa, umpami: Pan Balang Tamak, I Belog, I Dempu Awang, Pan Ketumpit, Pan Bungkling, Ni Wayan Taluh, Pan Angklung Gadang, Durma, miwah Anak Agung di Mesir.
# Satua déwa miwah manusa, umpami: I Lengar, I Bintang Lara, Bagus Diarsa, Raré Sigaran, I Sigir Jadma tuah Asibak, Raja Pala.
# Satua déwa miwah raksasa, umpami: I Tuung Kuning.
# Satua déwa miwah buron, umpami: Ni Diah Tantri, Tantri Kamandala.
# Satua manusa, déwa miwah buron, umpami: Cupak Grantang, Bawang Kesuna.

Ring Bali satua puniki nglimbak kantos mangkin. Alit-alit ngamolihang paplajahan indik satua ring sekolah taler makéh lomba-lomba utawi pacentokan masatua Bali sané kalaksanayang mangda prasida nangiang kayun alit-alité masatua Bali.

## Cecirén
Cecirén satua Bali ri kala masatua ring alit-alité inggih punika :
# Peséngan (adan, wastan) sang pangawi nénten kauningin utawi kengkebang, nénten kaunggahang (*anonim*).
# Madué unteng satua sané patut rereh suksmané (satua makulit, *makna tersirat*) sekadi : pendidikan, piteket, pitutur, filsafat, agama, sosial, adat, sekala, niskala miwah sané lianan)
# Nganggén kruna pamahbah: ada koné tuturan satua, ada koné orah-orahan satua.
# Nganggén kruna: lantas, laut, suud kéto, suba kéto, pamuput, goak maling kuud-satua bawak suba suud.
# Yan kasatuayang wénten kruna panyambung “Maan’!
# Teges sané kasinahang (unténg satua, *téma*) sané patut katulad indik: pendidikan budi pakerti, tata laksana, parisolah, manah, cinta kasih, tresna asih, tulung tinulung, gotong royong, karmaphala.

## Pustaka
Science in the Soul

**Science in the Soul** inggih punika silih tunggil buku sané kasurat olih Richard Dawkins ring 2017.

## Pustaka
Sekaten

**Sekaten** inggih punika upacara anggén penghormatan ring Nabi Muhammad. Wasta Sekaten mawit saking upakara sané kalaksanayang antuk nyanggra wanti warsa Basa Arab, *syahadatain* sané maartos pesaksian (syahadat) sané nomer dua. Wénten taler istilah sané nampek ring kruna Sekaten punika, minakadi *sahutain* sané maartos ngawusanang masalah, *sakhatain* sané maartos ngicalang masalah, s*akhotain* sané maartos nanem perkara inggih punika budi suci miwah luhur, *sekati* sané maartos setimbang sakadi milih sané becik nénten sané iwang, tur *sekat* sané maartos ngwatesin raga antuk sané iwang.

Upakara puniki kalaksanayang atiban asiki tur kalaksanayang olih Keraton Surakarta miwah Yogyakarta. Féstival puniki kalaksanayang saking tanggal 5 tur puput ring tanggal 12 Mulud penanggalan Jawa. Ring upakara puniki  sané pinih utama inggih punika ngamelang pusaka ring arep Masjid Agung keraton, ngwacén riwayat kauripan Nabi Muhammad, miwah ngaji ring serambi Masjid Agung. Puncak upakara Sekaten inggih punika Garebeg Mulud, sané kalaksanayang antuk ngaturang suksma majeng ring krama Istana. Garebeg Mulud puniki kacihnayang antuk ngamedalang makudang-kudang gunungan antuk kaperebutang olih kramané. Ring upakara Sekaten, taler wénten peken peteng (pasar malam, kawastanin Sekatenan) sané kalaksanayang 40 rahina, mawit saking bulan Sapar (Safar).

## Pustaka
Selandia Anyar

**Selandia Anyar** utawi **Selandia Baru** (Basa Inggris: New Zealand; Basa Māori: *Aotearoa*) ento negara kapuloan merdéka di Samudra Pasifik. Ada duang pulo utama di negarané ento, Pulo Kaja (*Te Ika a Māui)* muah Pulo Kelod (*Te Waipounamu*), lantas kuang-lebih 600 pulo cenik. Selandia Anyar matongos kuang-lebih 2.000&nbsp;km dangin Ostrali tur 1.000&nbsp;km delod kapuloan Kalédonia Anyar, Fiji muah Tonga. Mapan guminé ento joh uli makejang gumi lénan, Selandia Anyar dadi silih tunggal gumi panyuud ané katongos tekén manusa. Krana Selandia Anyar mekelo tan pamanusa, ditu idup soroh buron muah punya ané tusing ada di gumi lénan.

Ibukotan Selandia Anyar ento maadan Wellington, nanging kota paling gedé ditu maadan Auckland. Makadadua kota ento ada di Pulo Kajá.

## Pustaka
### Cutetan batis

### Kutipan

### Referensi
* 
* 
* 
* 
* 
* 

### Pustaka liyanan
* 
* 
* Statistics New Zealand. *New Zealand Official Yearbook* (tahunan). ISBN 1-86953-776-9 (2010).

### Pranala jaba

;Pamrentahan
* Portal Pemerintah Selandia Baru 
* Kementerian Kebudayaan dan Pusaka–termasuk informasi tentang bendera, lagu kebangsaan, dan lambang negara
* Statistik Selandia Baru

;Pariwisata
* Situs resmi pariwisata Selandia Baru
* 

;Liyanan
* 
* 
* Selandia Baru dari BBC News
* Te Ara, Ensiklopedia Selandia Baru
* NZHistory.net.nz Situs web Sejarah Selandia Baru
* Selandia Baru OECD
* Selandia Baru , direktori dari *UCB Libraries GovPubs*
* Selandia Baru di *[[Encyclopædia Britannica]]*
* Cuaca Selandia Baru
* Ramalan Kunci Pembangunan untuk Selandia Baru dari International Futures
*
Selat, Karangasem

**Selat** inggih punika Kecamatan ring Kabupatén Karangasem, Propinsi Bali, Indonésia. Kecamatan Selat jimbarnyané 69,83&nbsp;km² miwah akeh kramanyané 60.129 diri ring warsa 2016.

## Pamréntahan
### Wawengkon Désa/kelurahan
Kecamatan Selat madué 8 désa, inggih punika;

# Désa Amertha Buana
# Désa Duda
# Désa Duda Utara
# Désa Duda Timur
# Désa Muncan
# Désa Peringsari
# Désa Sebudi
# Désa Selat

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Karangasem
*  Badan Pusat Statistik Kabupatén Karangasem
*cutetan: URL dados kauahin/ilang. Yening URL nenten aktip, ngiring kaapus saking lis.*
Semal

**Semal** inggih punika silih tunggil soroh beburon sané mabatis patpat. Semal maumah ring punyan-punyan kayu. Semal demen pisan makecas-kecos uli punyan siki ka punyan sané lianan. Dedaaran semalé inggih punika woh-wohan. Bulun semalé mawarna coklat. Semal madué gigi sané lanying, anggona ngutgut woh-wohan sané lakar daara.

## Pustaka
Semarapura

**Semarapura** ento adan kota ané ada di Bali kangin muah ibukotané Kabupatén Klungkung. Semarapura ento kasub dadi tongos lekad budaya muah seni Bali, buka igel-igelan, karawitan, ukiran, togog, arsitéktur, wayang muah tata upakara agama.

## Wewidangan administratip
Wewidangan kelurahan sané ru masuk ka wewidangan Semarapura wénten 6 kelurahan, inggih punika:
# Semarapura Kaja
# Semarapura Kangin
# Semarapura Kauh
# Semarapura Klod
# Semarapura Klod Kangin
# Semarapura Tengah

## Gambar

Berkas:Semarapura 200507-2.jpg|Monumén ring pusat kota
Berkas:Semarapura 200507-1.jpg|Sisin margi ring semarapura
Berkas:Semarapura 200507-3.jpg|Sisin margi kota


## Pustaka

### Pranala jaba
*  Kota Semarapura
*  Babad Semarapura
Semat

**Semat** inggih punika sarana sané kaangge mejejaitan ngenenin indik bebantenan ring Bali. Semat melakar aji tiing sané kasebit cenik-cenik. Wusan kasebit semat punika kajemuh apanga renyah nyantos kaangge nyait.

## Pustaka
Sentir

**Sentir** inggih punika piranti sané madué kawigunan nerangin ri kala wengi. Setir ketahnyané ngangé lengis sané melakar aji muluk beburon. Wadah lengesné melakar antuk tanah legit utawi  wesi. Masa dumunan sadurung wénten listrik kramané ngangé sentir antuk nerangin umah, sakéwénten mangkin sentir wantah kaanggén ri kala mati listrik.

## Pustaka
Semut

**Semut** rumasuk ring soroh beburon. Sarwa buron puniki maumah ring tengah tanah utawi taru-taruan. Semut madué makudang-kudang aran sakadi semut api, semangah, semut tanah miwah semut barak. Semut katahnyané mamargi sinarengan ri tatkala ngerereh amah-amahan. Amah-amahan sané kasenengin wantah sané rasané manis. Wénten semut sané prasida ngacel tur ngawinan kulité bintul miwah ngrasayang genit. Semut seneng ring ajeng-ajengan sané marasa manis. Semut ketahnyané mupulang ajeng-ajengan ring umahné, ri kala ngumpulang ajengan semut majalan mabaris sareng timpal-timpalné. Nika mawinan raga manusa patut nyonto semut ané mrasidayang mabaris rapi.

## Pustaka
Senegal

**Senegal **inggih punika silih tunggil negari ring benoa Afrika. Negari puniki jimbarnyané 196,723&nbsp;km² miwah akeh kramanyané kirang langkung 14,354,690 diri. Ibukotanyanné Dakar.

## Pustaka
Sentul

**Sentul** inggih punika silih tunggil soroh woh-wohan sané mawiguna ring Bali. Sentul dados kaanggén sanganan tur prasida kaanggén sarana upacara olih krama Bali, minakadi ring banten. Sentul rasannyané masem, nika mawinan sentul dados kaanggén rujak tur manisan. Rikala nyangra Rahina Nyepi, krama Bali ngaryanin banten rahina Tilem Kasanga sané mawasta banten Kasangaan. Sentul kaanggén dados woh-wohan pagenep ring banten Kasangaan punika. Sentul tuah mabuah atiban cepok. Yéning sampun nasak, kulit sentulé mawarna kuning, dagingnyané mawarna putih tur madué batu di tengahnyané pateh sakadi manggis.

## Pustaka

### Pranala jaba
*  Info Hortikultural
Seokguram

**Seokguram** inggih punika silih tunggil kuil Buddha sané magenah ring Gunung Toham ring Gyeongju, propinsi Gyeongsang Kaja, Koréa Kelod. Seokguram kadadosang silih tunggil harta nasional Koréa Selatan inggih punika nomer ka-24 saking warsa 1962 ngantos ring galahé puniki. Kuil puniki taler rumasuk ring Situs Tetamian Jagat UNESCO saking warsa 1995. Genah puniki sayuktinyané goa sané kaukir saking batu granit tur kakaryanin antuk tetujon ziarah. Ring warsa 742 ring pamerintahan Raja Gyeongdeok, perdana mentri Kim Daeseong ngamecikang goa Seokgul. Karya punika puput ring warsa 774 tur pinih pertama kawastanin Seokbulsa (*Kuil Buddha Batu).*

## Pustaka
Serangan, Dénpasar Selatan, Dénpasar

**Serangan** (aksara Bali: ᬲᭂᬭᬗᬦ᭄) inggih punika kelurahan utawi nusa sané magenah ring Dénpasar Selatan, Bali, Indonésia. Pulo puniki genahnyané 500 méter ring sisi kelod pusat kotané. Serangan kaloktah mawinan kawéntenan penyu sané akéh. Lianan tekén punika wénten Pura Sakénan. Mawit saking dumunan, jadmané negakin jukung mangda prasida ngaturang sembah drika. Sané mangkin sampun wénten jalan maaspal tur mabatu kapur sané mawinan montor sareng mobil prasida mentas irika. Odalan ring Pura Sakenan sinarengan sareng rahinan jagat Kuningan sané nyabran nem sasih acepok.

## Pamréntahan
### Kalurahan
Wewidangan Kalurahan Serangan madué pitu lingkungan utawi banjar dinas, inggih punika:

# Lingkungan Peken
# Lingkungan Kaja
# Lingkungan Kawan
# Lingkungan Tengah
# Lingkungan Ponjok
# Lingkungan Kampung Bugis
# Lingkungan Dukuh

### Désa Adat
Mawit adat ring Kalurahan Serangan punika kagenahin olih Désa Pakraman Serangan, sané kakepah manados lima banjar adat, inggih punika:
;Désa Pakraman Serangan

* Banjar Peken
* Banjar Kaja
* Banjar Kawan
* Banjar Tengah
* Banjar Ponjok

## Démograpi
Manut sensus warsa 2010, akéh krama ring désa Serangan kirang langkung wénten 3.649 diri, kakepah antuk 1.823 lanang miwah 1.826 istri, taler tingkat sex rasionyané kirang langkung 99,8.

Data per sasih Desember 2023, akéh krama désa kirang langkung wénten 4.080 diri saking 1.106 kaluwarga, kakepah antuk 2.077 lanang miwah 2.003 istri. Manut agama akeh krama Islam 423 diri, Kristen 11 diri, Katholik 18 diri, Hindu 3.615 diri, miwah Buddha 13 diri.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Kelurahan Serangan 
*cutetan: URL dados kauahin/ilang. Yening URL nenten aktip, ngiring kaapus saking lis.*
Serengeti

**Ekosistem Serengeti** (/ˌsɛrənˈɡɛti/) inggih punika *wilayah geografis* ring Afrika. Serengeti magenah ring Tanzania kaléran, miwah ngantos kelod-kauh Kenya. Wilayah punika agengnyané 30,000&nbsp;km² (12,000 sq mi). Piakan Serengeti sané magenah ring Kenya kawastanin  Maasai Mara.

Serengeti wantah genah *migrasi mamalia* pinih ageng sané kaping kalih ring gumine. Irika wénten makudang soroh buron, minakadi 70 *Mamalia* ageng miwah 500 *spesies* paksi. Ring Serengeti wénten makudang soroh habitat minakadi alas, geduh, bukit miwah tegal. Mamalia ageng sané wénten ring serengeti inggih punika wildebeest pelung, gazel, zébra, tur kebo afrika.

## Galeri

File:Serengeti Elefantenherde1.jpg|Gajah
File:Wildebeest crossing river - Stefan Swanepoel.jpg|Wildebeest pelung
File:Eastern Serengeti 2012 05 31 2866 (7522635772).jpg|Jerapah
File:Lioness-in-the-Serengeti.JPG|Singa


## Pustaka
Seychelles

**Seychelles** inggih punika silih tunggil negari ring benoa Afrika. Negari puniki jimbarnyané 457&nbsp;km² miwah akeh kramanyané kirang langkung 122,729 diri.

## Pustaka
Shawn Mendes

**Shawn Mendes** inggih punika Shawn Peter Raul Mendes embas ring 8 Agustus warsa 1998 tur mayusa 20 warsa, silih tunggil penyanyi tur pangawi gending saking Kanada. Ida ngaryanin video sané mawinan akéh anak sané seneng ring warsa 2013. Ring warsa selanturnyané *manajer *artis Andrew Gertler tur A&R saking Island sané mawasta Ziggu Chareton, sadia ngaryanin kontrak sareng Shawn Mendes antuk ngrekam Ida magending. Ida sampun ngamedalang tigang album studio. ngalaksanayang tigang *tour *jagat, miwah sampun ngemolihang makudang-kudang* nominasi *taler *penghargaan*. Shawn Mendes ngamedalang debutnyané sané murdannyané pateh sareng wastannyané (2014). Ida ngamedalang album studio sané kapertama mamurda  *Handwritten*(2015), irika wénten single mamurda Stiches sané kadadosang gending pinih utama utawi gending nomer siki ring Britania Raya. Album studio sané kaping kalih Illuminate (2016) sané madaging *single* mamurda *Treat You Better* miwah *There's Nothing Holdin' Me Back. *Album studio sané kaping tiga inggih punika mamurda pateh sareng wastannyané (2018) sané madué single pinih utama *In My Blood*. Makasami albumnyané debut ring puncak Billboard 200 AS. Shawn Mendes sampun ngalaksanayang tigang tour jagat inggih punika*: ShawnsFirstHeadlines, Shawn Mendes World Tour ,*miwah* Illuminate World Tour. Penghargaan *sané sampun kapolihang inggih punika: telulas SOCAN awards, tigang BMI Awards, tigang Juno Awards, kutus iHeartRadio MMVAs, tur kalih American Music Award. Ring warsa 2018, Time ngerumasukang ring daftar taunanné indik Shawn Mendes dados silih tunggil saking satus anak sané berpengaruh ring jagate.

## Pustaka
Siam

**Siam ** (Thai: สยาม) inggih punika wastan kuna Thailand uli masa kerajaan. Wastané Siam kaganti dadi Thailand ring warsa 1939.

## Pustaka
Siap

**[https://www.nesabamedia.com/jenis-jenis-ayam/ Siap]** inggih punika kahanan beburon sané mabatis dadua. Siap akéh kapiara olih krama Bali. Siap kapiara tur kaanggén ajeng-ajengan miwah sarana upacara utawi caru. Tiosan punika, siap taler kaanggén tajén ri kala wénten piodalan. Panak siap madan pitik. Ring Bali wénten pah-pahan siap, minakadi:
* Pangina (Indonésia: *ayam betina*)
* Manuk (Indonésia: *ayam jantan*)

## Soroh

;Madasar sapanganggén:
Manut sapanganggénnyané, sampun kasub:
* siap pedaging utawi siap potong (*broiler*), antuk kaanggén dagingnyane;
* siap taluh (*layer*), antuk kaanggén taluhne;
* siap hias utawi siap timangan (*pet*, *klangenan*), antuk kalepas ring kebun/taman utawi dipelihara dalam kurungan karena kecantikan penampilan atau suaranya (misalnya ayam katai dan ayam pelung; ayam bekisar dapat pula digolongkan ke sini meskipun bukan ayam peliharaan sejati);
* siap aduan, untuk dijadikan permainan sabung ayam.
Istilah *ayam sayur* dipakai untuk ayam kampung atau ayam aduan yang selalu kalah, dan tidak diseleksi khusus sebagai ayam pedaging.

;Madasar ras:

Ring Indonésia, kasub istilah *ayam ras* miwah *ayam nenten ras * (*buras*, utawi kampung).

## Suratan

## Cingak malih
* Kékér gadang
* Siap kampung
* Siap broiler
* Flu burung

## Wawacen
Sidakarya, Dénpasar Selatan, Dénpasar

**Sidakarya** (aksara Bali: ᬲᬶᬤᬓᬃᬬ) inggih punika désa sané magenah ring wewidangan kecamatan Dénpasar Selatan, Kota Dénpasar, Provinsi Bali, Indonésia. Sané kaloktah saking désa puniki wantah Topeng Sidakarya sané kagenahang ring Pura Mutering Jagat Sidakarya.

## Géograpi
Désa Sidakarya magenah ring nampek pasisi, taler genah ipun nénten duur.

### Wates Wewidangan
Désa Sidakarya meduwé wates wewidangan sekadi:

## Pamréntahan
Kantor Désa Pakraman Sidakarya magenah ring Jalan Sidakarya no.153, taler manados sekretariat saking LPD Désa Sidakarya.

### Désa Dinas
Mawit administrasi Désa Sidakarya kakepah manados kutus banjar dinas, inggih punika:
# Banjar Dinas Sari
# Banjar Dinas Dukuh Mertajati
# Banjar Dinas Tengah
# Banjar Dinas Graha Kerti
# Banjar Dinas Kerta Sari
# Banjar Dinas Graha Santi
# Banjar Dinas Sekar Kangin
# Banjar Dinas Kerta Dalem

### Désa Adat
Mawit adat Désa Sidakarya wewidangan ipun pateh sareng Désa Pakraman Sidakarya, asapunika kakepah manados limang banjar adat, inggih punika:
* Banjar Sekar Kangin
* Banjar Suwung Kangin
* Banjar Tengah Sidakarya
* Banjar Dukuh Mertajati
* Banjar Sari

## Subak
Subak ring wewidangan Désa Sidakarya wantah wénten satunggal, inggih punika Subak Sidakarya, jangkep antuk pekaséh, prajuru, awig-awig, balé subak, pura subak miwah ulunsuwi. Jimbar ipun 8800 méter², taler kasungsung olih 64 krama subak.

## Wangunan Umum
Wangunan-wangunan umum ring Désa Pakraman Sidakarya punika, SMA Negeri 5 Dénpasar, SMK Negeri 2 Dénpasar, SLB.B Dénpasar Sekolah Dasar taler PAUD (Pendidikan Anak Usia Dini). Désa Pakraman meduwé Pasar Désa aran ipun "Sudha Merta" magenah ring Jalan Sidakarya.

## Genah Mebakti
Ring Désa Pakraman Sidakarya, kawéntenang 6 pura:
# Pura Dalem Sudha (piodalan ring Anggara Kasih Medangsia),
# Pura Dalem Petasikan (piodalan ring Buda Cemeng Langkir)
# Pura Kahyangan Sidakarya (piodalan ring Buda Kliwon Ugu)
# Pura Kahyangan Petasikan (piodalan ring Buda Cemeng Ukir),
# Pura Balé Agung miwah Pura Betara Nini (piodalan ring Tumpek Landep miwah Saniscara Matal ring Pura Betara Nini) .

Tiosan ring sareng nem pura punika, taler kawéntenang Pura Dang Kahyangan asapunika Pura Mutering Jagat Dalem Sidakarya, piodalan ipun ring Tumpek Landep.

## Budaya
Sekaa kasenian ring Désa Sidakarya inggih punika:
* Sekaa Gong Kerta Jaya Banjar Suwung Kangin
* Sekaa Gong Sida Nada Merdangga Banjar Tengah Sidakarya
* Sekaa Gong Banjar Dukuh Pertajati
* Sekaa Gong Sari Merdangga Banjar Sari.

Sekaa Santhi ring Désa Sidakarya inggih punika:
* Dharma Shanti Banjar Sekar Kangin
* Dharma Santi Banjar Suwung Kangin
* Purwa Santhi Banjar Tengah Sidakarya
* Semara Santhi Banjar Dukuh Mertajati
* Bakti Suara Banjar Sari.

## Pustaka

### Pranala jaba
*  Pamrentahan Propinsi Bali 
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Sidakarya 
*cutetan: URL dados kauahin/ilang. Yening URL nenten aktip, ngiring kaapus saking lis.*
Siddhartha Gautama

**Siddhartha Gautama** inggih punika Buddha Gautama sané embas tur kaicénin wasta Siddhartha Gautama. Salanturnyané ida dados Sang Buddha, tur taler kawastanin Shakyamuni (anak sané bijak saking soroh Sakya) tur kabaos Tathagata. Siddhartha Gautama inggih punika guru spiritual saking wewidangan kaja kangin pasih India tur ida sané ngadegang Agama Buddha. Ida kabaosang dados panganut Agama Buddha tur Buddha Agung) ring galahé sané mangkin. Galah ri tatkala ida embas tur padem nénten wénten sané nguningin. Siddhartha Gautama dados anak sané pinih utama ring Agama Buddha, kahuripannyané, ajah-ajahannyané kaprecayain olih para umat Buddhané tur kaplajahin ngantos mangkin. Makudang-kudang pupulan sarana ajah-ajahan antuk Siddhartha Gautama kaicénin marupa lisan tur mawentuk suratan pinih kapertama sawatara ring 1900 warsa sané sampun lintang.

## Pustaka
Sidemen, Karangasem

**Sidemen** inggih punika Kecamatan ring Kabupatén Karangasem, Propinsi Bali, Indonésia. Kecamatan Sidemen jimbarnyané 69,83&nbsp;km² miwah akeh kramanyané 60.129 diri ring warsa 2016.

## Pamréntahan
### Wawengkon Désa/kelurahan
Kecamatan Sidemen madué 10 désa, inggih punika;

# Désa Kertha Buana
# Désa Lokasari
# Désa Sangkan Gunung
# Désa Sidemen
# Désa Sinduwati
# Désa Talibeng
# Désa Tangkup
# Désa Telaga Tawang
# Désa Tri Eka Buana
# Désa Wisma Kerta

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Karangasem
*  Badan Pusat Statistik Kabupatén Karangasem
*cutetan: URL dados kauahin/ilang. Yening URL nenten aktip, ngiring kaapus saking lis.*
Sideritis

**Sideritis** (basa Yunani: σιδηρίτις) utawi **téh gunung**, inggih punika silih tunggil soroh entikan sané tumbuh utamanyané ring wewidangan Segara Tengah, saking Kapuloan Kanaria ngantos Turki, nanging wénten taler ring Asia tengah.

Kruna "sideritis" ring basa Yunani artosnyané "sané kakaryanin saking besi". Sideritis ketahné kaanggén mangda makarya ineman tamba ri tatkala wénten masalah minakadi flu miwah watuk. Sideritis sampun populér ring Yunani, Turki, Albania, Kosovo, Bulgaria miwah Makédonia Kalér genah kauningin pinaka "téh gunung" miwah ketahné kainem sareng gula utawi madu.
Silik

**Silik** satmaka sarwa woh-wohan sané kawéntenan utamannyané ring wewidangan Bali Selatan utawi ring Bukit. Krama wewidangan Bukit madué wasta lianan saking silik inggih punika sejaya. Silik dagingnyané mawarna putih tur madué kulit mawarna gadang. Silik sarupa sareng *sirsak* ring Basa Indonésia. Yening ngajeng woh puniki,patut wikan milihin daging sareng wijinnyané sané mawarna badeng. Wus punika wijinnyané kapupul tur kajemuh kaangén bibit malih apang buah siliké nenten punah.

## Pustaka
Sindu Putra

**Sindu Putra** utawi **Ida Bagus Sindu Putra** () inggih punika silih tunggil pangawi ring Bali. Ida nyurat saking SMP ring ruang sastra Bali Post Minggu sané kaasuh olih Umbu Landu Paranggi. Puisinnyané ngelantur kawantah ring ruang - ruang sastra minakadi majalah miwah jurnal sané kasobyahang ring Bali, Jogjakarta miwah Jakarta minakadi Nusatenggara, Minggu Pagi, Merdeka Minggu, Hai, Bentara Kompas, Tempo, Media Indonésia, Jurnal Cak, Jurnal Puisi miwah Jurnal Sastra Kalam. Ring warsa 2001 Sindu meneng ring Mataram, Lombok, Nusa Tenggara Barat, sareng rabinnyané miwah okannyané. Tiga pupulan puisinyané kasobyahang  minakadi : Kemah Malam Burung Malam ( Pojok Sanur Interprise, 2000), Rumah Ilalang ( IAO Suwati Sidemen, 2003), Silaturahmi Kupu-kupu ( Imade Suantha, 2005).

## Pustaka
Sinduk

**Sinduk** inggih punika sarana sané kaanggén ngajeng tur ngaduk sarwa ajeng-ajengan sané makuah utawi magoréng. Sinduk punika wénten sané malakar aji kayu, wénten taler sané malakar saking besi tur plastik. Sinduk wénten makudang-kudang warnanyané sakadi warna putih, soklat, miwah abu. Sinduk ring wewidangan Kabupatén Buléléng mawasta canting.

## Pustaka

### Cingak masih
* Sinduk téh
* Sinduk bébék
* Sinduk kaviar
* Sinduk jangan
* Sinduk (liturgi)
Siprus

**Siprus ** inggih punika silih tunggil negari ring benoa Éropa. Negari puniki jimbarnyané 9,251&nbsp;km² miwah akéh kramannyané kirang-langkung 864,200 diri.

## Pustaka
Sirep

**Sirep** inggih punika geginan anaké sané sampun leleh nyalanang sakancan *aktivitas* arahina . Ketahnyané anaké sirep ri tatkala peteng nanging taler wénten sané sirep ri tatkala tengai yéning wénten galah utamannyané anak alit. Sirep mawiguna pisan apang anaké nyidaang mupulang bayuné malih ri tatkala bangun. Yéning sampun sirep wénten anaké sané prasida ngipi tur ngipit ané tidong-tidong utawi napi sané kamanahang. Sirep sané becik galahnyané kirang langkung pitu ngantos kutus jam nanging wénten taler anak sané ten prasida sirep tur magadang sawiréh wénten sané jagi kakaryanin ri tatkala peteng sakadi melajah utawi magae.

## Pustaka
Slovakia

**Slovakia **inggih punika silih tunggil negari ring benoa Éropa. Negari puniki jimbarnyané 71,740&nbsp;km² miwah akeh kramanyané kirang langkung 5,445,087 diri.

## Pustaka
Singapura

**Singapura **wiadin aji resmi **Républik Singapura** (Basa Inggris: Republic of Singapore, Basa Melayu: Républik Singapura, Basa Cino: 新加坡共和国; Basa Tamil: சிங்கப்பூர் குடியரசு) ento kota-negara kapuloan ané matongos ring Asia Kelod Kangin, 137 kilométer dajan katulistiwané, ring ujung kelod Samenajung Malaya. Ring tanah Singapura ada pulo abesik ané gedé muah 62 pulo ané cenik-cenik. Sekat kamerdékaanné, linggah tanah Singapurané nambehin 23% krana reklamasi. Singapura kasub krana dadi negara maju di abesik générasi dogén, di betén Mahapatih Lee Kuan Yew.

## Pustaka
; Catetan

; Pustaka

; Bibliograpi

*
* 
* 
* 
* 
* 
* 
* 
* 
* Lee Kuan Yew (2000). *From Third World To First: The Singapore Story: 1965–2000*. New York: HarperCollins. .
* 
* 
* 
* 
* 
* 
* 

### Pranala jaba
Siófok

**Siófok** inggih punika kota ring Hungaria. Siófok jimbarnyané 124,66 km². Akéh kramanyané kirang langkung 25.300.

## Pustaka
Soekarmen

**Brigjen (Purnawirawan) Soekarmen** inggih punika gubernur Propinsi Bali sané kaping papat. Ida embas ring Blitar, Jawa Timur, 1925 miwah séda ring Malang, Jawa Timur, 10 Séptémber 1988. Ida ngamong ring période 1967–1978, magentosang I Gusti Putu Martha.

## Pustaka

### Pranala jaba
* Gubernur Bali dari Masa ke Masa , Situs Resmi Pemerintah Provinsi Bali.
Soka

**Soka** inggih punika silih tunggil sarwa bunga. Bunga puniki madué warnan sakadi barak miwah kuning. Bunga puniki katah kadadosang bunga hias ring paumah-umahan mawinan bungané alit tur gempuk. Akéh sarwa buron sané seneng ngisep sarin bunga puniki inggihnyané nyawan sareng tabuan. Bunga soka taler kadadosang lakar canang.

## Galeri

File:Pentas Star Flower.JPG|*[[Ixora coccinea]]*
File:Ixora Pavetta W2 IMG 7065.jpg|*[[Ixora pavetta]]*
File:Ixora pavetta near Hyderabad W IMG 7687.jpg|*[[Ixora pavetta]]*
File:Ixora_at_Dhaka,_Bangladesh.JPG|*[[Ixora pavetta]]*
Image:Ixora coccinea.jpg|*[[Ixora coccinea]]*
Image:Ixora coccinea - flame of the woods -dwarf red- - desc-flowerhead.jpg|*[[Ixora coccinea]]*
File:Samta -Tagar folwers in a house's garden.JPG|*[[Ixora coccinea]]*
File:Ixora chinensis - flower view 02.jpg|*[[Ixora chinensis]]*
File:Ixora chinensis - flower view 01.jpg|*[[Ixora chinensis]]*
File:Ixora (pink).JPG|Whitish pink Ixora
File:Ixora (pink-orange).JPG|Pink orange ixora
File:Ixora (white).JPG|White Ixora
File:White Ixora (Kerala).jpg|White Ixora
File:Ixora seeds (young).jpg|Young Ixora seeds
File:Ixora seeds (ripe).jpg|Ripe Ixora seeds (red ones)
File:Mini Ixora red.jpg|Red mini Ixora
File:Pink mini ixora.jpg|Pink mini ixora


## Pustaka
Somalia

**Somalia **inggih punika silih tunggil negari ring benoa Afrika. Negari puniki jimbarnyané 637,657&nbsp;km² miwah akeh kramanyané kirang langkung 12,316,895 diri.

## Pustaka
Songkét

**Songkét** inggih punika soroh kain tradisional sané katenunang, tur mawit saking Sumatra, Indonésia. Songkét mawit saking kruna sungkit ring Basa Palémbang miwah Basa Indonésia. Kruna punika maartos *"nyungkil"* utawi *"ngaitang"*. Wénten taler sané maosang indik songkét punika mawit saking kruna songka, sané maartos songkok khas Palémbang sané kapercaya pinih pertama nenunang benang emas.

Songkét katenun nganggén tangan tur malakar saking benang emas miwah pérak. Kain puniki ketahnyané kaanggén ri tatkala wénten acara-acara sané resmi. Songkét taler wénten ring Sumatra, minakadi Songkét Palémbang miwah Songkét Minangkabau. Lianan saking nika songkét taler wénten ring Bali, Lombok, Sambas, Sumba, Makassar, miwah wewengkon sané lianan ring Indonésia.

## Lelintihan Songket
Manut saking hikayat krama Palémbang, songkét maasal saking perdagangan ring zaman sadurungnyané inggih punika Tiongkok miwah India. Krama Tiongkok nyadiayang benang sutera, tur krama India nyadiayang benang emas miwah benang pérak. Kain songket katenun ring pekakas tenun bingkai Melayu. Nénten wénten sané uning indik songkét mawit saking genah dija. Manut saking tradisi Kelantan, teknik tenun puniki mawit saking kalér, inggih punika Kamboja miwah Siam. Selanturnyané nglimbak ka kelod ring Pattani, taler nglimbak ring Kelantan miwah Terengganu sawatara ring warsa 1500-an. Wénten taler sané maosang indik lelintihan songkét, mawit saking krama India ri tatkala aab Sriwijaya ring abad ka-7 ngantos abad ka-11.

## Soroh Songkét
Songkèt madué makudang-kudang soroh tradisional sané kadadosang cihna ring genahé punika. Wénten motif songkét Pandai Sikek saking Minangkabau, sakadi Saik Kalamai, Buah Palo, Barantai Putiah, Barantai Merah, Tampuak Manggih, Salapah, Kunang-Kunang, Api-Api, Cukie Baserak Sirangkak, Silala Rabah, miwah Simasam. Ring Sumatra Selatan wénten 71 motif songkét, tur sané kadaftarang ring Direktorat Jenderal Hak Kekayaan Intelektual Kementerian Hukum miwah Hak Asasi Manusia, 22 songkét manten. Motif songkét punika sakadi Bungo Intan, Lepus Pulis, Nampan Pérak, miwah Limar Beranti.

## Pustaka
Sonia Gandhi

**Sonia Gandhi** (lekad 9 Désémber 1946) ento politikus India, asalné uli Itali. Ida dadi mantan présidén Konggrés Nasional India parté sékulér muah parté kébot ané nitah India dugas pahan ané paling makelo uli masa kamerdékaanné. Sonia Gandhi dadi murdan parténé ento di taun 1998, pitung taun sasubané sambeléhan somahné, Rajiv Gandhi, mantan Mahapatih India, lantas ida katetepang dadi présidén parténé ento tur makeloné nganti 19 taun.

Sonia Gandhi lekad di désa ané cerik tur paek uli Vicenza, Itali. Ida lantas kelih di kulawarga Katolik. Sasubané tamat masekolah, ida makisid ka Cambridge, Inggris, apang ngidang malajah. Ditu Ida matemu somahné, Rajiv Gandhi lantas makurenan di taun 1968. Sonia Gandhi dadi warga India tur ngawitin matongos bareng biangné Rajiv, Indira Gandhi, Patih Agung India dugasé ento, di umahné di Dili Anyar. Nanging, Sonia Gandhi tusing macelep di kaidupan politik India dugasé ento.

## Pustaka
Soroh Basa Austronésia

**Soroh basa Austronésia** inggih punika soroh basa sané kaanggén ring wewidangan sané jimbar, ngranjing kapuloan Samudra Pasifik, kapuloan Asia kidul-wétan miwah Madagaskar. Basa-basa Austronésia wénten taler ring Asia benoa. Basa Bali masoroh basa Austronésia.

Akéh manungsa sané nganggé basa-basa Austronésia ring jagaté sami kirang-langkung 400 yuta. Basané sané pinih ageng ring sajeroning soroh basa Asutronésia inggih punika basa Melayu (Indonésia miwah Malaysia), basa Jawa miwah basa Tagalog. Pinih akéh ahli ilmu basa gega yéning soroh basa Austronésia sané mangkin asli saking pulo Taiwan.

## Pustaka
Soroh Basa Indo-Arya

**Basa-basa Indo-Arya** ento soroh basa ané mawit uli wawidangan India. Basa-basané ento dadi canggah soroh basa-basa Indo-Éropa. Soroh basa Indo-Arya kaanggon olih kuang-lebih 800 yuta diri ring India, Pakistan, Nepal, Bangladesh Sri Lanka, muah olih komunitas anak uli nagara-nagarané ento ané suba makisid ka Amérika, Éropa, Australia, Asia Tenggara muah Asia kauh. Ada kuang-lebih 219 basa ané masoroh basa-basa Indo-Arya. Ané paling gedé ento basa Hindi.

## Pustaka
Soroh Basa Melayu-Polinésia

**Basa-basa Melayu-Polinésia** ento pelok basa ané masoroh basa-basa Austronésia miwah ngelah kuang-lebih 385,5 yuta panutur asli. Basa-basa Melayu-Polinésia kaanggo olih suku-suku Austronésia di kapuloan Asia Tenggara miwah Samudra Pasifik. Ada masih basa-basa Melayu-Polinésia di benoa Asia Tenggara, di Malaysia, Viétnam, Thailand ajak Kamboja. Basa Malagasy ané kaanggo di pulo Madagaskar di Afrika masih masoroh basa-basa Melayu-Polinésia. Paling liu basa ané kaanggo di Indonésia ajak basa Bali masih macelep soroh basa Melayu-Polinésia, ento artina iraga menyama ajak wong Philipina wong Madagaskar lan wong Oseania.

## Pustaka
Soroh basa Dravida

**Soroh basa Dravida** ento soroh basa ané kaanggon utamané di India kelod, di pahan cenik India tengah muah kangin, masih di Sri Lanka muah di Pakistan kelod-kauh, Afganistan kelod, Népal, Bangladesh muah Bhutan. Ada masih liu anak ané nganggo basa-basa Dravida di Malaysia, Filipina, Indonésia, Singapura, Inggris mll. Basa-basa Dravida ané ngelah panutur asli paling liu ento Telugu, Tamil, Kannada muah Malayalam. Liu kramané ané nganggo basa-basa Dravida kuang-lebih ada 215 yuta diri.

## Pustaka
Soroh basa Indo-Éropa

**Basa-basa Indo-Éropa** ento soroh kuang-lebih 448 basa. Paling liu uli basa-basa ané kaanggon ring Éropa dinané ené macelep sorohé ento. Basa-basa Indo-Éropa ané paling gedé ento basa Hindustani (Hindi-Urdu), Spanyol, Portugis, Béngal, Inggris, Punjab muah Rusia. Makejang ngelah lebih uli 100 yuta panutur. Basa Jerman, Prancis, Marathi, Itali muah Pérsia ngelah lebih uli 50 yuta panutur tulén. Kuang-lebih 42% uli makejang anak ring guminé dadi panutur tulén silih tunggal basa Indo-Éropa. 

Basa-basa Éropa ané tusing macelep soroh basa Indo-Éropa ada basa Hungaria, Turki, Finlandia, Éstonia, Bask, Malta muah Sami.

## Pustaka
Sotong

**Sotong** inggih punika silih tunggil sarwa woh-wohan. Buah puniki ring Basa Indonésia kawastanin *jambu biji*. sotong kepah dados kalih manut dagingnyané, wénten sotong barak miwah sotong putih. Ring kapurwan, buah sotong wantah prasida kacunduk ring alas utawi abian. Mangkin ring zaman modern woh puniki sampun katanem ring paumah-umahan tur kaadol yéning sampun musimnyané. Buah sotong nénten wantah kaajeng nanging taler kaanggén ri tatkala umat Hindu ring Bali makarya banten. Sotong madué wastan ilmiah inggih punika *Psidium guajava L*.

## Suratan
South Bend, Indiana

**South Bend, Indiana** inggih punika kota ring Indiana, Amérika Serikat. South Bend jimbarnyané 41,82 km². Akéh kramanyané kirang langkung 101.166.
Spanyol

**Spanyol **inggih punika silih tunggil negari ring benoa Éropa. Negari puniki jimbarnyané 1,221,037&nbsp;km² miwah akéh kramanyané kirang langkung 54,956,900 diri.


Escorial-08-1983-gje.jpg|Escorial
Avila-08-halbe Stadt-1983-gje.jpg|Avila
Toledo-08-Rathaus-1983-gje.jpg|Toledo
Granada-120-Alhambra-Myrthenhof-Durchblick Front II-1983-gje.jpg|Granada
Sevilla-02-Dom-1983-gje.jpg|Sevilla
Segovia-134-Alcazar-Turm-rechter Fluegel-1983-gje.jpg|Segovia
Ronda-14-Kirche-Stadt-1983-gje.jpg|Ronda
Capileira-04-1983-gje.jpg|Sierra Nevada


## Pustaka
Spittal an der Drau

**Spittal an der Drau** inggih punika kota ring Kärnten, Austria. Malta jimbarnyané 48,52 km². Akéh kramanyané kirang langkung 15.413.
Sri Kesari Warmadéwa

**Sri Kesari Warmadéwa** inggih punika sang Raja Bali kapertama sané ngardi prasasti, Prasasti Blanjong, sané kantun wénten rahinané mangkin ring Sanur Kelod. 

Prasasti Blanjong kasurat ring warsa 914 M antuk basa Sansekerta miwah basa Bali Kuna nganggén aksara Nagari miwah aksara Bali Kuna. Prasasti punika maosang prakanti ring pantaraning Bali sareng Wangsa Sanjaya ring Jawa Tengah.

Sri Kesari kasengguh pinaka raja sané ngadegang wangsa Warmadéwa sané jaya ring rat, raris ngamedalang sentana sané akéh pisan saha wénten sané madeg ratu silih tunggil nyané inggih punika Udayana Warmadéwa.

Manut prasasti Blanjong, Sri Kesari inggih punika raja magama Buddha sané masoroh wangsa Sailéndra miwah idané ngutus prajurit mangda ngadegang ajah-ajahan Buddha Mahayana ring Bali.

## Pustaka
SpongeBob SquarePants

***SpongeBob SquarePants*** inggih punika silih tunggil animasi sané pinih kaloktah ring Nickelodeon. Serial punika kasobyahang duk warsa 1999 ring negara Amérika Serikat. Animasi puniki karipta olih Bapak Stephen Hillenburg tur kamedalang olih kantor United Plankton Picture Inc. Film puniki taler kasobyahang ring negara Malaysia ring TV3 miwah TV9 tur sampun kagentos artosnyané manados Basa Melayu. Ring Indonésia, acara puniki karihinin wénten ring tvOne. Sakéwanten, mangkin makasami acara saking Nickeledeon sampun kaadol ring *siaran* GTV. Tokoh sané wénten ring sérial puniki inggih punika SpongeBob. SpongeBob inggih punika *spons* sané magenah ring tengahing pasihé tur madué umah marupa woh manas. Tokoh utama puniki madué sawitra sané mawasta Patrick tur maumah ring betén batunné. Ring sisi tengawan umah SpongeBob taler wénten Squidward, sané marupa gerita tur nénten seneng sareng SpongeBob. Squidward ngrasayang stata kausak-asik olih SpongeBob miwah Patrick. SpongeBob makarya ring Krusty Crab sané kapimpin olih Eugené Krabs. Krabs marupa yuyu mawarna barak sané seneng pisan sareng jinah marupa pipis.

## Pustaka

## Pranala jaba

*  Situs web resmi SpongeBob SquarePants
*  Situs web resmi SpongeBob SquarePants (Australia) 
*  Situs web resmi (Britania Raya)
* 
*  ''SpongeBob SquarePants''  di Big Cartoon DataBase
*  SpongePedia
*  SpongyWiki 
*
Sri Lanka

**Sri Lanka** (Basa Sinhala: ශ්‍රී ලංකා *Śrī Laṃkā*; Basa Tamil: இலங்கை *Ilaṅkai*) utawi **Républik Madémokrasi Sosialis Sri Lanka** inggih punika negari-nusa ring Asia kidul sané magenah ring Samudra Hindia, ngidul India. Ibukotannyané inggih punika Sri Jayawardenepura Kotte, pahan saking kota Colombo. Jimbarnyané Sri Lanka 65.610 km2 miwah akéh kramannyané kirang-langkung 21,670,000 diri duk warsa 2018.

## Pustaka
Srombotan

**Srombotan** utawi **serombotan** silih tunggil ajeng-ajengan marupa jangan ceciren saking Kabupatén Klungkung. Srombotan madaging makudang-kudang jangan minakadi kangkung, utik-utik, paya, bayem, kecambah, buah kacang utawi kacang lindung, kecai, tuwung. Makasami jangan punika kaengseb sakéwanten nénten kantos gebuh. Srombotan taler madaging sambel nyuh miwah sambel kaples. Sambel nyuh kakaryanin saking nyuh makikih madaging basa genep.

Sambel kaples ketahnyané lalah, kakaryanin antuk tabia gedé, tabia, sera, uyah, raris kaulig. Srombotan puniki wénten taler sané madaging mihun. Ring Kabupatén Klungkung, makéh anak ngadol srombotan minakadi ring Pasar Seni Klungkung, Pasar Galiran miwah dagang tiosan.

## Pustaka
Stelechocarpus burahol

**Stelechocarpus burahol** (Basa Jawa: Kepel) ento adan punya ané ngasil buah miwah suba dadi flora identitas Daérah Istiméwa Yogyakarta, Indonésia. Buahné kasenengin olih puteri karaton di Jawa mapan orahanga bisa gaé peluhné mabo melah. Dinané ené punyan Stelechocarpus burahol suba dadi langah ulian anak Jawa gugu yan dadi katanem olih anak karaton dogén.

## Pustaka
Stephansdom

**Stephansdom** kémanten inggih punika gréja Katolik sané wénten ring Wina, Austria. Stephansdom sampun dados silih tunggil cihna miwah obyék wisata pinih subaga ring Austria. Stephansdom kawangun saking 1137 ngantos 1160.
Stephen Hawking

**Stephen Hawking** inggih punika silih tunggil fisikawan tur dados pamimpin saseleh (*penelitian*) Centre for Theoretical Cosmology ring Univérsitas Cambridge. Ida embas ring tanggal 8 Januari warsa 1942, tur padem ring tanggal 14 Maret 2018. Pakaryan ida sakadi téoréma singularitas gravitasi ring kerangka relavitas umum, ida ngaryanin karya punika sareng sawitrannyané sané mawasta Roger Penrose. Ida taler ngaé prédiksi indik téori song ireng (lubang hitam) sané ngamedalang radiasi, radiasi punika kasub kawastanin radiasi Hawking. Stephen Hawking dados jadma sané pinih pertama sané nyobyahang indik téori kosmologi sané kadagingim nganggén téori rélativitas sané umum tur mékanika kuantum sané kadadosang asiki.

## Pustaka
Steyr

**Steyr** inggih punika kota ring Oberösterreich, Austria. Steyr jimbarnyané 26,56 km². Akéh kramanyané kirang langkung 38.331.
Sthiraprana Duarsa

**Sthiraprana Duarsa** () inggih punika silih tunggil sastrawan sanè wènten ring Bali. Ida embas ring Dénpasar tanggal 9 Fébruari 1964. Ida aktif nyurat saking SMA, yadiastun nènten produktif pisan. Ring warsa 1985, ida sareng sameton Idanè ngaryanin *Sanggar Minum Kopi* (SMK) sanè aktif ngalaksanayang *apresiasi* sastra, pacentokan nyurat miwah pangwacènan puisi taler peméntasan téater.

## Sesuratan
Puisi-Puisi sanè sampun kasobyahang inggih punika:
* *Bagian dari Dunia* (SMK, 1994) miwah sanè lianan munggah ring antalogi sareng *Taksu* (SMK, 1991), *Teh Gingseng* (993), 
* Sajak-sajak Refleksi Setengah Abad Indone\ésia Merdeka (Taman Budaya Surakarta, 1995)
* *Menagerie 4* (Lontar Foundation,2000)
* *Bali, The Morning After* (2000)
* *Antologi Puisi Bali* (Yayasan Pendet, 2006)
* *Cinta Disucikan Kehidupan Dirayakan* (Yayasan selakunda, 2007)
* *Pulang Kampung*, pupulan puisi (2007)
* *Rumah Kenangan*, pupulan satua cutet, terbitan Buku Arti (Désémber 2014)

## Pustaka